ร้านชาน่ารักๆ เปิดใหม่ในซอยสุขุมวิท 56 ถ้าเข้ามาจากปากซอย จะอยู่ด้านขวามือ อยู่เกือบๆกลางซอยค่ะ ที่จอดรถสามารถจอดข้างทางแถวนั้นได้เลยค่ะ ร้านเปิดเฉพาะวันเสาร์ และ อาทิตย์เท่านั้นค่ะ

บรรยากาศภายในร้านตกแต่งโทนสีขาว สไตล์วินเทจ มีเครื่องชา โชว์น่ารักมากค่ะ ทั้งจาน ชาม แก้ว กา สวยๆทุกอันเลย ร้านนี้กระจกเยอะมากทำให้เห็นสวนสวยและดูโปร่ง นั่งสบายเพลินตามากๆ

ชาเค้าก็มีให้เลือกหลากหลายยี่ห้อมากๆ ทั้ง TWG mariage freres Harrods และมีชาที่ทางร้านทำเองด้วยค่ะ

วันนี้เราเลือกเป็นชา mariage freres กลิ่น pleine lune full moon เป็น black tea นะคะ กลิ่นหอมอ่อนๆของอัลมอนต์ หอมออกแนวหวานๆ ใส่น้ำตาลรูปกุหลาบลงไปด้วย ทั้งน่ารักอร่อยค่ะ

อีกpot นึงเป็น Madame butterfly by T's room เป็นชาแบบ herbel tea สีสวยแปลกตามากค่ะ เป็นสีฟ้าโทนน้ำเงิน กลิ่นหอมดอกไม้มากค่ะ

ทานคู่กับเค้กสูตรเฉพาะของทางร้าน เป็น เค้กช็อคโกแลตบานาน่า ด้านบนเป็นครีมชีส เค้กเนื้อนุ่มและสดใหม่ ไม่หวานจนเกินไป ตัดรสด้วยกล้วยหอมหวานอมเปรี้ยว อร่อยมากค่ะ

อาหารเค้าก็มีขายนะคะ เป็นอาหารที่สามารถทานกับชาได้ดี เช่น Liver pate เป็นตับห่านบด ทานกับแคล็กเกอร์ กรอบกรุบๆ กลิ่นตับห่านชัดมาก ใครชอบทานก็ไม่ควรพลาดเมนูนี้เลย

จานถัดมาเป็น Spinach with cheese + Garlic bread จานนี้เราเฉยๆนะ มันเหมือนกลิ่นชีสชัดอย่างเดียว และข้นเกินไป

โดยรวมร้านสวยมาก บรรยากาศดี มีน้องหมาให้เล่น ชาดี อาหารเฉยๆ ราคาแรงไปนิดส์นึงค่า

????รีวิวนี้เป็นความคิดเห็นส่วนตัว หากไม่ตรงใจใคร ก็ขออภัยไว้ ณ ที่นี้ เพราะเป็นการเขียนตามความคิดเห็นของเราในวันที่ไปทานเท่านั้นจ้า ????